Up-261/04
Natisni
Opravilna št.:
Up-261/04
Datum odločitve:
6. 7. 2005
ECLI:
ECLI:SI:USRS:2005:Up.261.04
Akt:
Ustavna pritožba A. A. A. zoper sodbo Vrhovnega sodišča št. II Ips 301/2003 z dne 23. 12. 2003 v zvezi s sodbo Višjega sodišča v Ljubljani št. II Cp 1635/2001 z dne 27. 2. 2002 in sodbo Okrajnega sodišča v Ljubljani št. III P 3/98 z dne 14. 6. 2001
Izrek:
Ustavna pritožba A. A. A. zoper sodbo Vrhovnega sodišča št. II Ips 301/2003 z dne 23. 12. 2003 v zvezi s sodbo Višjega sodišča v Ljubljani št. II Cp 1635/2001 z dne 27. 2. 2002 in sodbo Okrajnega sodišča v Ljubljani št. III P 3/98 z dne 14. 6. 2001 se ne sprejme.
Evidenčni stavek:
Pritožnica sicer zatrjuje kršitev drugega odstavka 14. člena, 22. člena in 33. člena Ustave, vendar jih z navedbami ne izkaže. Morebitnih kršitev pritožnica ne more utemeljiti zgolj s sklicevanjem na navedbe in utemeljitve v pravnih sredstvih, ki jih je vložila v pravdnem postopku in v ustavni pritožbi, ki jo je vložila zoper sodne odločbe izdane v drugem pravdnem postopku.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
13. 4. 2004
Vrsta odločitve:
sklep
Vrsta rešitve:
nesprejem ustavne pritožbe
Dokument:
US24794
Up-261/04 - 6
6. 7. 2005
SKLEP
Ustavno sodišče je v postopku za preizkus ustavne pritožbe A. A. A. iz Ž. na seji senata dne 28. junija 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. A. zoper sodbo Vrhovnega sodišča št. II Ips 301/2003 z dne 23. 12. 2003 v zvezi s sodbo Višjega sodišča v Ljubljani št. II Cp 1635/2001 z dne 27. 2. 2002 in sodbo Okrajnega sodišča v Ljubljani št. III P 3/98 z dne 14. 6. 2001 se ne sprejme.
Obrazložitev
1. V pravdnem postopku je sodišče odločilo, da je ustavna pritožnica dolžna izprazniti enosobno stanovanje in ga izročiti tožeči stranki prostega oseb in stvari. Pritožnica je zoper prvostopenjsko sodbo vložila pritožbo. Višje sodišče je njeno pritožbo zavrnilo in potrdilo sodbo sodišča prve stopnje. Vrhovno sodišče je revizijo zavrnilo.
2. Pritožnica izraža nestrinjanje z navedeno odločitvijo sodišč. Sklicuje se na navedbe in očitane kršitve, ki jih je navedla v pritožbi zoper prvostopenjsko sodbo, v reviziji in v ustavni pritožbi št. Up-186/01. Zatrjuje kršitev načela enakosti (drugi odstavek 14. člena Ustave), pravice do enakega varstva pravic (22. člen Ustave) in pravice do zasebne lastnine (33. člena Ustave).
3. Pritožnica v ustavni pritožbi sicer kršitve ustavnih pravic zatrjuje, vendar jih z navedbami v ustavni pritožbi ne izkaže. Za utemeljitev kršitev ne zadošča, da se pritožnica sklicuje na navedbe in utemeljitve v pravnih sredstvih, ki jih je vložila v pravdnem postopku, v katerem so bile izdane izpodbijane sodne odločbe. Ustavna pritožba je namreč posebno pravno sredstvo s posebnim obsegom izpodbijanja in presoje. Zato je treba v ustavni pritožbi navesti argumente, ki naj bi jo utemeljili.
4. Pritožnica morebitnih kršitev v tej pravdi tudi ne more utemeljiti zgolj s sklicevanjem na drugo ustavno pritožbo, s katero je izpodbijala sodne odločbe, izdane v drugem pravdnem postopku, v katerem je sodišče odločalo o povsem drugačnem tožbenem zahtevku.[1]
5. Ker očitno ne gre za kršitev človekovih pravic in temeljnih svoboščin, kot jih zatrjuje pritožnica, Ustavno sodišče ustavne pritožbe ni sprejelo v obravnavo.
6. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) v sestavi: predsednica senata dr. Dragica Wedam Lukić ter članici mag. Marija Krisper Kramberger in Milojka Modrijan. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić
Opomba:
[1] Z ustavno pritožbo št. Up-186/01 je pritožnica izpodbijala sodne odločbe, s katerimi je bil zavrnjen njen tožbeni zahtevek za sklenitev prodajne pogodbe za stanovanje po Stanovanjskem zakonu (Uradni list RS, št. 18/91-I in nasl.). Ustavna pritožba ni bila sprejeta (sklep št. Up-186/01 z dne 20. 11. 2002).